《题钟氏深秀楼》
宋代·张埴

空同之顶穹云生，吹着宝石最上层。
俨骖太白跨坤立，雄雄空半危瑚撑。
高人飞楼浮缥纱，满眼清寒生窈窕。
苍烟白鸟出没间，向莟芙蓉秋汉晓。
黄尘如雾交四陲，乃独脱此一揽奇。
天风午夜啸歌歇，教人暗取寒竽吹。
一吹吹作终南皱，濯濯春阳染曾透。
再吹吹作琅邪图，郁郁林壑描新就。
何当祗着大口吞，清晨燕以先生盘。
次第高舂出海门，坐我茅屋东偏看。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。